સાઉથ આફ્રિકા સામેની વન-ડે સિરીઝમાં શાનદાર ફોર્મ ધરાવતી ભારતીય ક્રિકેટ ટીમ શનિવારે અહીં રમાનારી સિરીઝની ચોથી વન-ડે મેચમાં વિજય હાંસલ કરીને પહેલી વાર સાઉથ આફ્રિકન ધરતી પર વન-ડે સિરીઝ જીતવાનો ઇતિહાસ રચી શકે તેમ છે. ભારતે વિદેશી ધરતી પર અગાઉ ક્યારેય 4-0ની સરસાઈ હાંસલ કરી નથી તે જોતાં વિરાટ કોહલીની ટીમ ઐતિહાસિક વિજય માટે આતુર હશે. જોકે ઇજાગ્રસ્ત ખેલાડીઓથી ભરેલી સાઉથ આફ્રિકન ટીમ માટે આશ્વાસનરૂપ બાબત એ છે કે ટીમનો સ્ટાર ખેલાડી એબી ડી વિલિયર્સ ટીમમાં પરત ફર્યો છે અને આ મેદાન પર ભૂતકાળમાં તેણે ઘણી સફળતા હાંસલ કરેલી છે. ભારતીય સમય મુજબ બપોરે 4.30 કલાકે મેચનો પ્રારંભ થશે..